*Melléklet a ……/2021. számú Képviselő-testületi határozathoz*

**BESZÁMOLÓ A Kiskőrösi Többcélú Kistérségi Társulás TEVÉKENYSÉGÉRŐL**

Magyarország Alaptörvénye 34. cikk (1) bekezdése alapján a helyi önkormányzat és az állami szervek a közösségi célok elérése érdekében együttműködnek. A helyi önkormányzat részére kötelező feladat- és hatáskört törvény állapíthat meg. A helyi önkormányzat kötelező feladat- és hatásköreinek ellátásához azokkal arányban álló költségvetési, illetve más vagyoni támogatásra jogosult. A (2) bekezdés alapján törvény elrendelheti a helyi önkormányzat kötelező feladatának társulásban történő ellátását.

Az Alaptörvény 32. cikk (1) bekezdésének k) pontja alapján, Magyarország helyi önkormányzatairól szóló 2011. évi CLXXXIX. törvény IV. fejezetében foglaltakra figyelemmel

Akasztó Község Önkormányzata, Bócsa Község Önkormányzata, Császártöltés Község Önkormányzata, Csengőd Község Önkormányzata, Fülöpszállás Község Önkormányzata, Imrehegy Község Önkormányzata, Izsák Város Önkormányzata, Kaskantyú Község Önkormányzata, Kecel Város Önkormányzata, Kiskőrös Város Önkormányzata, Páhi Község Önkormányzata, Soltszentimre Község Önkormányzata, Soltvadkert Város Önkormányzata, Tabdi Község Önkormányzata, Tázlár Község Önkormányzata 2005. január 31 napjával létrejött társulási megállapodást kötött.

A Társulás neve: Kiskőrösi Többcélú Kistérségi Társulás (a továbbiakban: Társulás)

Megváltozott az önkormányzati társulásokra vonatkozó jogi szabályozás. Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 2013. január 1-én hatályba lépő rendelkezései közül a IV. fejezet a helyi önkormányzatok társulásaira vonatkozó új szabályozást tartalmaz. Az Mötv. rendelkezései szerint 2013. január 1-től csak jogi személyiséggel rendelkező társulások működhetnek.

Az Mötv. átmeneti rendelkezései közül a 146. § (1) bekezdés értelmében 2013. január 1. előtt megkötött önkormányzati társulási megállapodásokat a képviselő-testületeknek felül kell vizsgálni és az Mötv. rendelkezéseinek megfelelően kell módosítaniuk a törvény hatálybalépését követő hat hónapon belül, azaz 2013. június 30-ig.

Ezen módosítás a társulás tekintetében megtörtént, a jogszabályi feltételnek megfelel.

Az államháztartásról szóló 2011. évi CXCV. törvény (a továbbiakban: Áht.) 27.§ (4) bekezdése alapján a társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a társulási tanács munkaszervezeti feladatait ellátó költségvetési szerv gondoskodik.

A Társulás költségvetésének végrehajtó szerve a Kiskőrösi Polgármesteri Hivatal, gazdálkodására a költségvetési szervek működésére vonatkozó szabályokat kell alkalmazni. A gazdálkodás végrehajtása és a belső ellenőrzés a Kiskőrösi Polgármesteri Hivatal belső szabályzatai alapján történik.

**Kistérségi többcélú kistérségi társulás**

A társulás célja:

a kistérségi együttműködés hosszú távú biztosítása, a kistérség összehangolt fejlesztésére, térségi közszolgáltatások biztosítása

A társulás 2021. évben összesen 1 alkalommal ülésezett.

Az ülések napirendi pontjai a jogszabály által kötelezően megtárgyalandó előterjesztéseket tartalmazták: költségvetés, beszámolók, koncepció, valamint egyéb ügyek keretében az aktuális kérdések kerültek megtárgyalásra.

2021-ben összesen 6 elnöki és 7 tanácsi határozat született.

A határozatok nagy része a Társulás működéséhez szükséges, jogszabályok által kötelezően meghatározott döntések, pl. költségvetés, munkaterv és pályázatokkal kapcsolatos döntés volt.

**A Társulás költségvetése:**

A Társulás eredeti költségvetésének főösszege 2020. évben: 27 576 820 Ft, melyből a Központi orvosi ügyelet ellátása: 19 056 420 Ft-ot képvisel.

2020. évben az előirányzatok módosítása négy alkalommal vált szükségessé, melynek következtében a költségvetés főösszege főként a 2019. évi maradvány elfogadott összege, a Kiskőrösi Tankerületi Központ által használt irodahelyiségek elektromos hálózatának bővítési költsége és annak megtérítése, valamint az előző évek maradványának rendezése módosító tételek következtében 23 741 532 Ft összeggel nőtt. A fenti tételek összege előirányzatának beépítését követően a társulás 2020. évi költségvetési főösszege: 51 318 352 Ft összegre változott.

A 2020. évi költségvetés teljesítésének főösszegei:

Bevételek: 51 318 352 Ft;

Kiadások: 33 583 791 Ft

Pénzmaradvány: 17 395 981 Ft.

A Társulás 2021. évi eredeti költségvetésének főösszege: 43 797 251Ft, melyből a háziorvosi ügyelet ellátásának előirányzata: 18 913 680 Ft.

2021. év novemberéig a Társulás 2021. évi költségvetésének módosítása egy alkalommal vált szükségessé.

A módosítások következtében a költségvetés 2021. évi főösszege: 50 115 501Ft-ra emelkedett, főként a háziorvosi ügyelet NEAK finanszírozása növekedése következtében. A NEAK 2021. márciusától jelentős mértékben emelte a háziorvosi ügyeleti ellátás finanszírozását, ezért az Emergency Service Kft-vel kötött szerződés értelmében az ellátásért fizetendő díj is jelentős mértékben növekedett (átlagosan: 39 %-kal).

**A Társulás által ellátott feladatok:**

**EGÉSZSÉGÜGYI ALAPELLÁTÁS:**

**Háziorvosi hétközi és hétvégi ügyelet ellátása**

**(az egészségügyi alapellátásról szóló 2015. évi CXXIII. törvény 5. § (1) bekezdés c) pontjában foglalt feladat ellátása)**

megnevezése:

**Háziorvosi ügyeleti ellátás**

- a napi munkarenden kívül bekövetkező sürgősségi esetekben a beteg vizsgálatával, egészségi állapotának észlelésével, alkalomszerű és azonnali sürgősségi beavatkozások elvégzésével, fekvőbeteg-gyógyintézetbe történő sürgősségi beutalásával kapcsolatos bevételeket és kiadásokat.

Ebben az ellátási formában nem vesz részt Császártöltés Község Önkormányzata, Fülöpszállás Község Önkormányzata, Imrehegy Község Önkormányzata, Izsák Város Önkormányzata, Kecel Város Önkormányzata és Soltszentimre Község Önkormányzata.

Az ügyelet működési rendje:

Hétköznap 1600-órától – másnap reggel 0800-óráig

Péntekenként 16:00 –tól - másnap reggel 08:00-ig

Hétvégén, ünnepnapokon reggel 0800-órától – másnap reggel 0800-óráig.

A 2020. év során megjelent koronavírus világjárványra vonatkozó protokoll, eljárásrend betartása a továbbiakban is kötelező az ügyeleti ellátásban.

Az országot érintő humán-erőforrás hiány a dolgozókra is megterhelően hat. A cég kiemelt figyelmet fordít a kiváló szaktudással és etikai érzékkel rendelkező, munkatársak biztosítására. Működési elveink a jogszabályban foglaltaknak a továbbiakban is mindenben megfelelnek, az ügyelet átszerveződésre kerültek a Covid-1 9 vírus ellátási protokolljának megfelelően.

Az ügyeleten dolgozó orvosok' és szakdolgozók a járványügyi intézkedéseknek megfelelően, a továbbiakban is a minőségi munkára törekedve, kiváló helytállással végzik, annak ellenére is, hogy a kialakult helyzet nagyobb megterhelést zúdított rájuk.

Azokban az esetekben, amikor az ellátási körzetben praktizáló háziorvosok nem vesznek részt az ügyeleti ellátásban, az ország távolabbi pontjairól delegálnak orvosokat az ügyeleti ellátás folyamatos biztosítása érdekében.

A cég biztosítja az ügyelet magas szintű gyógyszer ellátottságát, emellett az ügyeleti tevékenység végzéséhez előírt eszközök is mindig rendelkezésre állnak. Nagy figyelmet fordítanak a fogyóeszközök folyamatos rendelkezésre állására, melyeket a több éves tapasztalatukra hagyatkozva az előírt mennyiségnél nagyobb keretben tartanak az ügyeleten. Az Emergency Service Kft. nagy figyelmet fordít a képzett munkaerő megtartására, továbbá szakmai tudásuk színvonalának folyamatos szinten tartására.

A 2020-as. évi betegforgalom a Kistérségi Központi Orvosi Ügyeleten **4901 fő** volt összességében, amelyből Kiskőrös település lakóssága 2355 fő részvételével igényelte az ügyeleti ellátást.

Az ügyeleti ellátásban részt vevő települések közül is Kiskőrös rendelkezik a legnagyobb lakosság számmal, 14.106 fővel, tehát az ellátásban részt vevők száma arányos a település lakosság számával. Az általuk ellátott ügyeletre érkező betegek száma a 2019-es évhez képest 33.68 százalékkal alacsonyabb tendenciát mutat.

Ahogy azt a 2020-as év végéig rendelkezésre álló adatok mutatják, az ambuláns ellátások és a hívások számában van eltérés. Míg a hívások csökkentek, az ambuláns betegek száma nőtt, amely véleményük szerint a Covid-19 vírusnak tudható be.

Panaszbejelentés esetén kimerítő vizsgálatot folytatnak le, mind a betegjogok, mind a közfeladat keretében ügyeleti tevékenységet folytató szakszemélyzet jogainak védelme érdekében. Az ambuláns napló bejegyzéseinek vizsgálata mellett a személyzet nyilatkozata, továbbá telefonos bejelentéssel kapcsolatos panasz esetén a hangfelvétel ad kiinduló pontot az eset kivizsgálására.

A panaszbejelentéssel kapcsolatos vizsgálat során, ezen dokumentáció adatai alapján folytatják le a kivizsgálást. Jogos panasz esetén, felhívják a személyzet figyelmét az általuk elkövetett hibákra, továbbá a belső szabályzat módosítása mellett kiemelt figyelmet fordítunk a hasonló esetek elkerülésére azzal, hogy a személyzetnek írásban is eljuttatják a problémát okozó magatartás kiküszöbölésére lehetőséget adó magatartás leírását és az ügyre vonatkozó jogszabályi kikötéseket, ezzel segítve, hogy hasonló esetben a problémát megfelelően kezeljék.

Problémát okoz az ügyeleti ellátás során, hogy a lakosság nagy százaléka nincs tisztában azzal, hogy az ügyeleti rendszer, a napi munkarenden kívül bekövetkező sürgős esetekben az alap ellátás folyamatos igénybevételét biztosítja.

Sajnos az esetek nagy részében az ügyeleti ellátást olyan pacientúra keresi fel, akiknek a problémája nem az ellátandó esetkörbe tartozik.

Tekintettel arra, hogy az ellátási körzetben praktizáló háziorvosok többsége továbbra sem vesz részt az ügyeleti ellátásban, ebből adódóan, az ország más régióiból kell orvosokat delegálniuk az ügyeleti ellátás folyamatos biztosítására, mely a — néha jelentős — távolságok miatt megnehezíti helyzetüket. A kialakult járványhelyzet ezt még nehezebb terhet zúdított az ügyeleti ellátásban részt vevő szakdolgozókra. Ennek ellenére folyamatosan azon dolgoznak, hogy a betegellátás folyamatos és gördülékeny legyen, a betegek jogai ne sérüljenek, figyelembe véve a koronavírus terjedésének akadályozására kialakított szakmai protokollt, minden beérkező beteget a legjobb szakmai tudás szerinti ellátásban részesítenek.

Az Emergency Service Kft. a kistérség önkormányzataival hosszú távú kapcsolatot kíván kialakítani, ennek megfelelően az egészségügyi rendszerek átalakításával, valamint a humán erőforrás lehetőségek hatékony és gazdaságos kihasználásával próbáljuk alakítani az elkövetkező években az ügyeleti rendszereket.

Az Emergency Service Kft-nek 30 napon túli tartozása a szállítók felé nem ál fenn.

**KÖRNYEZET-EGÉSZSÉGÜGY:**

**Kistérségi gyepmesteri telep működtetése**

megnevezése:

**Közterület rendjének fenntartása**

- a közterületek rendjének fenntartásával, biztosításával (ideértve a közterület-felügyeleti tevékenységet is), a szabálysértések és bűncselekmények megelőzésével és felderítésével, továbbá a közforgalom számára megnyitott magánterületeken végzett rendészeti tevékenységgel kapcsolatos bevételeket és kiadásokat.

A Társulási Tanács döntött arról, hogy a gyepmesteri telepet **Kecelen** valósítja meg. A módosított tervet a DARFT elfogadta. A terület a keceli önkormányzat tulajdona, és az önkormányzat ingyenes használatra adja át a Társulásnak.

A Társulás az üzemeltetéssel Kecel Város Önkormányzatát bízta meg, megbízási díj ellenében.

A kiépítés 2010-ben elkészült, és a használatba vétel megtörtént, a telep 2011. április hónapban elkezdte működését.

A telep 2 fő állandó dolgozóval megfelelő minőségben üzemel munkájuk a visszajelzések szerint is kiválóan megfelel.

Az állatok takarmányozása biztosított azzal, hogy adományozási szerződést kötött a helyi SPAR üzlettel, aki a telepünk részére ingyenesen gyűjti a lejárat napján közfogyasztásra nem alkalmas élelmiszereket, valamint közétkeztetésből, vágóhídról, óvodákból szállítják az ételmaradékot, ezzel a takarmányozási költség nagy részét meg tudjuk takarítani.

Kutyák létszáma jelenleg 63 db.

Lakossági visszajelzések alapján változó mértékű a kóbor ebek száma a településeken, az őszi és tavaszi időszakban növekszik.

A telepre bekerülő kutyák számával közel megegyező az éves örökbeadás mértéke, köszönhető a jó kapcsolatoknak!

2021-as évben 128 db kutyát sikerült gazdásítanunk.

Kapcsolatba léptek más segítő szervezetekkel, fajtamentő önkéntes csoportokkal, így továbbra is folyamatosan tudják örökbe adni a kutyákat. Több állatmentő alapítvány folyamatosan hirdeti a telepet számos velük kapcsolatban álló szervezetnek.

Létrehoztak egy új felületet is, mely hirdeti a telepre bekerült kutyákat. Mindent összegezve úgy gondolják, hogy jó gazda módjára sajátjuknak érezve üzemeltetik a telepet, az önkormányzatok kapcsolattartóinak visszajelzése alapján jól dolgoznak munkatársaik, felelősségteljesen végzik munkájukat.

A honlapukon történő hirdetés útján is próbálnak gazdát találni az ebeknek.

A honlapuk címe: [www.ebtelepkecel.hu](http://www.ebtelepkecel.hu/)

**TELEPÜLÉSFEJLESZTÉS:**

**Hazai forrásból és Európai Uniós forrásból megvalósított pályázatok megvalósítása és fenntartása**

A Társult önkormányzatokat érintő pályázati forrásból megvalósított és fenntartott fejlesztések adminisztratív feladatainak előkészítése, amennyiben egy önkormányzat érintett az adott település Polgármesteri Hivatala, amennyiben több település önkormányzata az érintett, külön megállapodás szerint történik.

**Lejárt Fenntartási időszakÚ, De Nem lezárt PÁLYÁZATOK,**

**DAOP-4.2.1/2F-2f-2009-0025**

*- „Császártöltésen Általános Iskola rekonstrukciója”*

*Források összesen: 198.138.000 Ft*

*Ebből: EU Reg. Fejl. Alap támogatása: 177.923.000 Ft*

*Önkormányzati hozzájárulás: 10.108.000 Ft*

*Hazai – központi támogatás: 10.107.000 Ft*

*Költségek összesen: 198.138.000 Ft*

*Ebből: Működési kiadás: 7.083.000 Ft*

*Felhalmozási kiadás: 191.055.000 Ft*

*Fenntartási időszak vége: 2020.03.31.,projekt lezárása:2018 évben várható.*

*A vagyon használatának jogosultja: Császártöltés Község Önkormányzata*

**TÁMOP-3.1.4.-08/2-2009-0275**

*Források összesen: 113.817.000 Ft*

*Ebből: EU Reg. Fejl. Alap támogatása: 113.817.000 Ft*

*Költségek összesen: 113.817.000 Ft*

*Ebből: Működési kiadás: 96.624.000 Ft*

*Felhalmozási kiadás: 17.193.000 Ft*

*Fenntartási időszak vége: 2020.04.21.*

*A vagyon használatának jogosultja: Kiskőrös Város; Kecel Város; Soltvadkert Város, Császártöltés Község, Csengőd Község Önkormányzata, Kiskőrösi Tankerületi Központ*

***TIOP-1.1.1/07/1-2008-0482 – Informatikai eszközök beszerzése***

*Források összesen: 173.687.000 Ft*

*Ebből: EU Reg. Fejl. Alap támogatása: 173.687.000 Ft*

*Önkormányzati hozzájárulás: -*

*Hazai – központi támogatás: -*

*Költségek összesen: 178.335.000 Ft*

*Ebből: Működési kiadás: 18.400.000 Ft*

*Felhalmozási kiadás: 159.935.000 Ft*

*Fenntartási időszak vége: 2020.08.01.*

*A vagyon használatának jogosultja: Közoktatási feladatellátásban 2010-ig résztvevő önkormányzatok*

**Fenntartási időszakban lévő Pályázatok:**

**Kistelepülési iskolák támogatása**

Az önkormányzati és területfejlesztési miniszter 8/2009. (II.26.) ÖM rendelete

a bölcsődék és közoktatási intézmények infrastrukturális fejlesztése, valamint közösségi buszok beszerzése támogatás igénybevételének részletes feltételeiről pályázat:

*Források összesen: 16.299.995 Ft*

*Ebből: Önkormányzati hozzájárulás: 1.919.995 Ft*

*Hazai – központi támogatás: 14.380.000 Ft*

*Költségek összesen: 16.299.995 Ft*

*Ebből: Felhalmozási kiadás:**16.299.995 Ft*

*Fenntartási időszak vége: 2020.06.30.*

*A vagyon használatának jogosultja: Imrehegy, Tabdi, Tázlár, Bócsa Községek Önkormányzatai*

Az önkormányzati és területfejlesztési miniszter 1/2010. (I.19.) ÖM rendelete

a bölcsődék és közoktatási intézmények infrastrukturális fejlesztése, valamint közösségi buszok beszerzése támogatás igénybevételének részletes feltételeiről pályázat:

*Források összesen: 18.338.378 Ft*

*Ebből: Önkormányzati hozzájárulás: 2.584.378 Ft*

*Hazai – központi támogatás: 15.754.000 Ft*

*Költségek összesen: 18.338.378 Ft*

*Ebből: Felhalmozási kiadás:**18.338.378 Ft*

*Fenntartási időszak vége: 2021.06.30.*

*A vagyon használatának jogosultja: Páhi, Soltszentimre, Kaskantyú Községek Önkormányzatai*

A belügyminiszter 7/2011. (III. 9.) BM rendelete az önkormányzati feladatellátást szolgáló fejlesztésekhez kapcsolódó központosított előirányzatból származó támogatás igénybevételének részletes feltételeiről szóló pályázat

*Források összesen: 25.681.668 Ft*

*Ebből: Önkormányzati hozzájárulás: 3.181.666 Ft*

*Hazai – központi támogatás: 22.500.000 Ft*

*Költségek összesen: 25.681.668 Ft*

*Ebből: Felhalmozási kiadás:**25.681.668 Ft*

*Fenntartási időszak vége: 2022.06.30,*

*A vagyon használatának jogosultja: Tabdi, Fülöpszállás, Tázlár, Bócsa, Imrehegy Községek Önkormányzatai*

**KÖZOP-2008-3.2/c-08-2010-0008**

*Kerékpárút hálózat fejlesztés: Kiskőrös és Akasztó*

*Források összesen:                                                                 500.000.000 Ft*

*Ebből: EU Reg. Fejl. Alap támogatása:                           500.000.000 Ft*

*Önkormányzati hozzájárulás:                              -*

*Hazai – központi támogatás:                               -*

*Költségek összesen:                                                                500.000.000 Ft*

*Ebből: Működési kiadás:                                                         63.781.000 Ft*

*Felhalmozási kiadás:                                              423.094.000 Ft*

*Fenntartási időszak vége:2021. január 29.*

*A vagyon használatának jogosultja: Akasztó Község Önkormányzata*

*Kiskőrös Város Önkormányzata*